...जब प्रधानमंत्री मोदी ने पूछा - मेरी रक्षा कौन करेगा? भीड़ बोली - हम करेंगे, हम करेंगे  
फतेहपुर में प्रधानमंत्री नरेंद्र मोदी को देखने के लिए युवाओं की भारी भीड़ 
प्रधानमंत्री मोदी के निशाने पर रहा राहुल-अखिलेश का गठबंधन 
एसपी-कांग्रेस गठबंधन को डूबता जहाज करार दिया
उन्होंने कहा कि गांव में अगर कब्रिस्तान बनता है तो शमशान भी बनना चाहिए. रमजान में बिजली मिलती है तो दिवाली पर भी बिजली मिलनी चाहिए. होली पर बिजली मिलती है तो ईद पर भी बिजली मिलनी चाहिए. जाति धर्म के आधार पर भेदभाव नहीं होना चाहिए. ऊंच नीच नहीं होना चाहिए.
 
सस्ती दवाओं और यरिया की चर्चा करते हुए उन्होंने कहा कि जो लोग कालाबाजारी करते थे, उनका धंधा चौपट हो गया है. क्या वे मुझे ऐसी ही छोड़ देंगे? मेरी रक्षा कौन करेगा?  भीड़ में कुछ युवाओं ने हाथ ऊपर उठाते हुए जोर से कहा, "हम करेंगे, हम करेंगे" नोटबंदी पर बोलते हुए पीएम मोदी ने कहा कि धन्ना सेठों को ही इससे सबसे ज्यादा परेशानी हुई है.  अब वे मुझे हराने में लगे हैं. ऐसे में मेरी रक्षा कौन करेगा? भीड़ ने जवाब दिया - हम करेंगे, हम करेंगे. हालांकि प्रधानमंत्री मोदी ने मायावती के खिलाफ कुछ नहीं कहा.